CELEX: 62016TN0313
Language: sk
Date: 2016-06-21 00:00:00
Title: Vec T-313/16: Žaloba podaná 21. júna 2016 – Grupo Riberebro Integral a Riberebro Integral/Komisia

8.8.2016   
            
            
               SK
            
            
               Úradný vestník Európskej únie
            
            
               C 287/28
            
         Žaloba podaná 21. júna 2016 – Grupo Riberebro Integral a Riberebro Integral/Komisia
   (Vec T-313/16)
   (2016/C 287/34)
   Jazyk konania: španielčina
   
      Účastníci konania
   
   
      Žalobkyne: Grupo Riberebro Integral, SL (Alfaro, Španielsko) a Riberebro Integral, SA (Alfaro, Španielsko) (v zastúpení: R. Allendesalazar Corcho a A. Rincón García-Loygorri, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               na základe článku 263 ZFEÚ zrušil článok 2 rozhodnutia Európskej komisie K(2016) 1833 final zo 6. apríla 2016 týkajúceho sa konania podľa článku 101 Zmluvy o fungovaní Európskej únie a článku 53 Dohody o EHP, vo veci AT.39965 – Huby, v rozsahu výšky pokuty uloženej žalobkyniam, keďže toto rozhodnutie bolo prijaté v dôsledku zjavne nesprávneho posúdenia Európskej komisie vo vzťahu ku skutkovým okolnostiam, kvôli ktorým Európska komisia neuznala platobnú neschopnosť (inability to play) na strane žalobkýň,
            
         
               —
            
            
               subsidiárne, na základe neobmedzenej súdnej právomoci na preskúmanie, ktorú mu zveruje článok 31 nariadenia Rady (ES) č. 1/2003 podľa článku 261 ZFEÚ, zmenil článok 2 rozhodnutia Európskej komisie K(2016) 1933 final zo 6. apríla 2016 týkajúceho sa konania podľa článku 101 Zmluvy o fungovaní Európskej únie a článku 53 Dohody o EHP, vo veci AT.39965 – Huby, tak, že znížil pokutu uloženú Riberebro,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Toto konanie má pôvod v žiadosti o zhovievavosť podanej Európskej komisii bližšie určeným podnikom v súvislosti s jeho účasťou na kartely v odvetví konzervovaných húb. Podľa vlastného textu rozhodnutia bolo cieľom tohto kartelu stabilizovať trh s hubami a zabrzdiť poklesu cien na ňom.
   Žalobkyne nespochybňujú skutkové okolnosti ani ich právnu kvalifikáciu, ktorú už uznali, keď spolupracovali v konaní o zhovievavosti a v odpovedi na oznámenie námietok, v ktorej uviedli, že uznávajú vymedzenie aj právne posúdenie skutkových okolností. Touto žalobou však spochybňujú posúdenie a primeranosť uloženej pokuty.
   Na podporu svojej žaloby žalobkyne uvádzajú dva žalobné dôvody.
   
               1.
            
            
               Prvý žalobný dôvod je založený na tom, že žalovaná sa dopustila zjavne nesprávneho posúdenia.
               
                           —
                        
                        
                           Žalobkyne v tejto súvislosti tvrdia, že zjavne nesprávne je posúdenie skutkových okolností, kvôli ktorým nebola uznaná platobná neschopnosť (inability to pay) žalobkýň. Uloženie pokuty totiž natrvalo ohrozuje ich ekonomickú životaschopnosť, povedie k úplnému znehodnoteniu ich majetku a neberie do úvahy príslušný hospodársky a sociálny kontext.
                        
                     
         
               2.
            
            
               Druhý žalobný dôvod je založený na nedodržaní zásady proporcionality.
               
                           —
                        
                        
                           Žalobkyne v tejto súvislosti tvrdia, že v napadnutom rozhodnutí nebolo zohľadnené obmedzené výrobné portfólio žalobkýň.